CELEX: 32002R1217
Language: bg
Date: 2002-07-05 00:00:00
Title: Регламент (ЕО) № 1217/2002 на Комисията от 5 юли 2002 година относно изискването вносителите или производителите на някои Einecs вещества да предоставят определена информация и да проведат определени изпитвания съгласно Регламент (ЕИО) № 793/93 на Съвета

Важна правна забележка

|

32002R1217

Официален вестник n° L 177 , 06/07/2002 стр. 0006 - 0008 специално чешко издание глава 15 том 07 стр. 94  - 96 специално испанско издание глава 15 том 07 стр. 94  - 96 специално унгарско издание глава 15 том 07 стр. 94  - 96 специално литвийско издание глава 15 том 07 стр. 94  - 96 LV.ES глава 15 том 07 стр. 94  - 96 MT.ES глава 15 том 07 стр. 94  - 96 PL.ES глава 15 том 07 стр. 94  - 96 SK.ES глава 15 том 07 стр. 94  - 96 специално словенско издание глава 15 том 07 стр. 94  - 96

		20020705Регламент (ЕО) № 1217/2002 на Комисиятаот 5 юли 2002 годинаотносно изискването вносителите или производителите на някои Einecs вещества да предоставят определена информация и да проведат определени изпитвания съгласно Регламент (ЕИО) № 793/93 на СъветаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕИО) № 793/93 на Съвета от 23 март 1993 г. за оценка и контрол на рисковете от съществуващите вещества [1], и по-специално член 12, параграф 2 от него,като има пред вид, че:(1) Редица държави-членки съобщиха на Комисията, че имат сериозни причини да считат, че някои вещества, фигуриращи в Европейския списък на съществуващите търговски химически вещества (Einecs) [2], могат да представляват сериозен риск за човека и околната среда поради степента, в която те са изложени на въздействието на тези вещества по време на производството или на употребата им.(2) От съответните производители и вносители следователно се изисква да предоставят на Комисията информация относно притежаваните от тях вещества от този вид.(3) Също така, се изисква от съответните производители и вносители да направят изпитвания със съответните вещества, да изготвят отчет от изпитванията и да го предоставят на Комисията заедно с резултатите от тях, като се има предвид, че ако, съгласно член 12 параграф 3 от Регламент (ЕИО) № 793/93, веществото е произведено или внесено самостоятелно или в състава на препарат от няколко производители или вносители, предвидените изпитвания могат да бъдат извършени от един или няколко производители или вносители от името на другите.(4) Предвидените в настоящия регламент мерки са в съответствие със становището на комитета, създаден съгласно член 15 от Регламент (ЕИО) № 793/93.ПРИЕ НАСТОЯЩИЯ РЕГЛАМЕНТ:Член 1Производителите и вносителите на едно или няколко химически вещества, описани в Европейския списък на съществуващите търговски химически вещества и изброени в приложението, са задължени:а) да предоставят на Комисията информацията, описана в приложението, в сроковете, определени в него.б) да провеждат за всяко едно от съответните вещества изпитванията, описани в приложението, съгласно протоколите, определени в него.в) да предоставят на Комисията отчет за всяко изпитване, като уточнят резултатите от него в сроковете, определени в приложението.Член 2Настоящият регламент влиза в сила на двадесетия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 5 юли 2002 година.За КомисиятаMargot WallströmЧлен на Комисията[1] ОВ L 84, 5.4.1993 г., стр. 1.[2] ОВ C 146 А, 15.6.1990 г., стр. 1--------------------------------------------------20020705ПРИЛОЖЕНИЕРезултатите от изпитванията и информацията, описана в това приложение, трябва да се изпратят на:Европейска комисияГенерална дирекция "Околна среда"Дирекция С — Звено С. 3 — Химически веществаВ-1049 Брюксел| Einecs № | САS № | Наименовение на веществото | Мотиви за безпокойство | Изпитвания и информация | Срок (в месеци, считано от влизането в сила на настоящия регламент) |1 | 203-988-3 | 112-59-4 | Монохексилов етер на диетилен-гликол | Експозиция на човека по време на производство и употреба. Използване в дисперсия по покритията, в печатните мастила и почистващите продукти. Липсата на изследвания на влиянието на веществото върху развитието и репродуктивните способности е проблем, защото извършените изследвания върху гризачи и не-гризачи с някои производни на етерите на диетилен-гликола показват токсично въздействие при възпроизводството | Изследване на репродуктивните възможности (ЕО Б. 34 [1]/ОИСР TG № 415 [2] или ОИСР TG № 416 [3] | 18 |2. | 263-090-1 | 61789-80-8 | Четвъртични амониеви съединения бис(алкил от хидрогенирана мас), диметил, хлориди | Силно увеличение на потреблението на веществото, което би могло да представлява риск за околната среда | Годишни отчети от промишлеността, уточняващи общите обеми на производство и употреба на веществото (период 2000 —2002 г.) | 6 (обеми за 2000 г.) 18 (обеми за 2001 г.) 24 (обеми за 2002 г.) |3. | 203-480-7 | 107-31-3 | Метилов формиат | Химическо вещество, което се произвежда в големи количества. При изпитваните животни силната експозиция чрез вдишване предизвиква раздразнение на очите и дихателните пътища. Несигурност и невъзможност да се определят научно обосновани стойности на ограниченията за професионална експозиция (SCOEL) поради липсата на данни. Данните за дълготрайна експозиция не са достатъчни за определяне на степента на безопасна експозиция | Изследване на субхроничното токсично въздействие при вдишване; изследването при вдишване да се повтори след 90 дни [ЕО Б.29 [3] ОИСР TG № 413 [4]] | 18 |4 | 200-864-0 | 75-35-4 | 1.1.-дихлоретилен | Химическо вещество, което се произвежда в големи количества. Дисфункция на нервната система при дълготрайна експозиция на равнища, доста по-ниски от сегашните ограничения за професионална експозиция | Изследване на субхроничната токсичност при вдишване, което се повтаря след 90 дни (възстановителен период 4—6 седмици) със специални неврологични параметри [ЕО Б.29 [3]/ОИСР TG № 413 [6] и ОИСР TG № 424 [5]]. Общите патологични данни не са необходими, ако такава информация се съдържа в други изследвания | 18 |Специфични неврологични параметри: поредица изпитвания за функционално наблюдение и оценка на двигателната дейност,оценка на поведенческите способности (например визуално разграничение на поведението),оценка на познавателните способности (например диферирано редуване, Morris water maze). |Всяка полезна информация и пълен набор отчети, необходими за оценка на потенциалните опасности, свързани с веществото |5 | 211-309-7 | 637-92-3 | 2-етокси-2-метилпропан | Твърде малко налична информация за веществото. Риск от увеличаване на употребата в дисперсия на веществото, което може да се използва като заместител на МТБЕ. Възможни нежелателни въздействия при дълготрайна експозиция. | Информация за годишните обеми на производство и внос Остра токсичност за Daphina (ЕО В.2 [3]/ОИСР TG № 202 [6]. Изпитване за потискане на растежа при водораслите (ЕО В.3 [3]/ОИСР TG № 201 [7]. Изследване на токсичността върху развитието (ОИСР TG № 414 [8]. Всяка полезна информация и пълен набор отчети, необходими за оценка на потенциалните опасности от веществото | 18 |Изследване на репродуктивните възможности (ОИСР TG № 416 [5]. | 24 |[1] Съгласно приложение V към Директива 67/548/ЕИО на Съвета от 27 юни 1967 г. относно сближаването на законовите, подзаконовите и административните разпоредби относно класификацията, опаковането и етикетирането на опасните вещества (ОВ 196, 16.8.1967 г., стр. 1).[2] Основни препоръки на ОИСР за изпитванията с химични вещества — раздел 4 —"Въздействие върху здравето", TG № 415:"Изследване на токсичното въздействие върху репродуктивните възможности при едно поколение"(Първоначална препоръка, приета на 26 май 1983 г.).[3] Основни препоръки на ОИСР за изпитванията с химични вещества — раздел 4 —"Въздействие върху здравето", TG № 416:"Изследване на токсичното въздействие върху репродуктивните възможности при две поколения"(Актуализирана препоръка, приета на 22 януари 2001 г.)[4] Основни препоръки на ОИСР за изпитванията с химични вещества — раздел 4 — "Въздействие върху здравето", TG № 413:"Субхронична токсичност при вдишване: 90 дни" (Първоначална препоръка, приета на 12 май 1981 г.).[5] Основни препоръки на ОИСР за изпитванията с химични вещества — раздел 4 — "Въздействие върху здравето", TG № 424:"Изследване на невротоксичното въздействие върху гризачи"(Първоначална препоръка, приета на 21 юли 1997 г.).[6] Основни препоръки на ОИСР за изпитванията с химични вещества — раздел 2 — "Въздействие върху биологичните системи", TG № 202:"Daphnia sp., опит за непосредствено имобилизиране и опит за възпроизводство в рамките на 14 дни"(Актуализирана препоръка, приета на 4 април 1984 г.).[7] Основни препоръки на ОИСР за изпитванията с химични вещества – раздел 2 — "Въздействие върху биологичните системи",TG № 201:"Опит за потискане растежа на водораслите"(Актуализирана препоръка, приета на 7 юни 1984 г.).[8] Основни препоръки на ОИСР за изпитванията с химични вещества — раздел 4 — "Въздействие върху здравето", TG 414:"Изследване на токсичното въздействие върху ембрионалното развитие"(Актуализирана препоръка, одобрена на 22 януари 2001 г.).--------------------------------------------------